
R O M Â N I A

JUDETUL VRANCEA

CONSILIUL LOCAL

AL MUNICIPIULUI FOCSANI
 H O T A R A R E

       Pentru,  modificarea anexei nr.1 şi anexei nr. 2 la Hotărârea Consiliului Local al 

                      Municipiului Focsani nr. 252/2013 privind aprobarea organigramei, statului de 
                      funcţii şi numărului de personal pentru  Serviciul Public Local de Asistenţă Socială 

                      Focşani,  începînd cu data de 01.09.2013, cu modificările şi completările ulterioare

Consiliul Local al Municipiului Focsani, judetul Vrancea, întrunit în sedinţa ordinară;
- analizând proiectul de hotărâre iniţiat de Primarul Municipiului Focşani, raportul Direcţiei resurse umane si coordonare unitati subordonate înregistrat la nr. 7676/19.02.2015 prin care se propune modificarea anexei nr.1 şi anexei nr. 2 la Hotărârea Consiliului Local al Municipiului Focsani nr. 252/2013 privind aprobarea organigramei, statului de funcţii şi  numărului de personal pentru  Serviciul Public Local de Asistenţă Socială Focşani, începînd cu data de 01.09.2013, cu modificările şi completările ulterioare, precum şi avizul favorabil al Comisiei de buget şi administraţie publică;

- văzând adresa nr. 1591/06.02.2015 a Serviciului Public Local de Asistenţă Socială Focşani;

- în temeiul Legii - cadru  nr. 284/2010 privind salarizarea unitară a personalului plătit din fonduri publice şi Ordonanţei de Urgenţă a Gunernului nr. 83 /2014 privind salarizarea personalului plătit din fonduri publice în anul 2015, precum şi alte măsuri în domeniul cheltuielilor publice, cu modificările şi completările ulterioare;


-    în baza art. 36 alin. (2) lit. „a” şi  alin. (3) lit.”b” şi  în temeiul art. 45 alin. (1)  din Legea nr. 215/2001 privind  administraţia publica locala, republicată în anul 2007, cu modificările şi completările ulterioare;
HOTARASTE:
Art. 1.  Modificarea anexei nr.1 şi anexei nr. 2 la Hotărârea Consiliului Local al Municipiului Focsani nr. 252/2013 privind aprobarea organigramei, statului de funcţii şi  numărului de personal pentru  Serviciul Public Local de Asistenţă Socială Focşani, începînd cu data de 01.09.2013, cu modificările şi completările ulterioare, după cum urmează:

(1). Anexa nr. 1 reprezentând  organigrama şi  numărul de personal pentru  Serviciul Public Local de Asistenţă Socială Focşani se modifică în sensul că  cei 370 de asistenţi personali ai persoanelor cu handicap grav se vor cuprinde la  Compartimentul personal din cadrul Serviciului contabilitate, personal, administrativ.

     Ca atare, numărul de posturi din cadrul Compartimentului personal se modifică de la 2 la 372, respectiv la Serviciului contabilitate, personal, administrativ numărul de posturi se modifică de la  13 la  383. Numărul total de posturi al Serviciului Public Local de Asistenţă Socială Focşani se modifică de la  34 la 404, respectiv la  personal contractual de execuţie se modifică de la 11 la 381.

(2). Anexa nr. 2 reprezentând Statul de funcţii pentru Serviciul Public Local de Asistenţă Socială Focşani se modifică în sensul că  cei 370 de asistenţi personali ai persoanelor cu handicap grav se vor cuprinde la  Compartimentul personal din cadrul Serviciului contabilitate, personal, administrativ, astfel:

- de la numărul curent 27 la numărul curent 396 se completează la  funcţia contractuală de execuţie “asistent personal”, iar la nivelul studiilor se completează „ M, G ”;


- corespunzător, posturile de la Compartimentul administrativ care figurează de la numărul curent 27 la numărul curent 34 se renumerotează de la numărul curent 397 la numărul curent 404.

Ca atare, numărul total de funcţii în instituţie se modifică de la  34 la 404 , respectiv numărul total de funcţii contractuale de execuţie se modifică de la 11 la 381.

Art. 2.  Corespunzător se modifică Hotărârea Consiliului Local al Municipiului Focsani nr. 208/2014 privind, aprobarea numărului de asistenţi personali ai persoanelor cu handicap grav  şi a numărului de indemnizaţii lunare la nivelul Municipiului Focşani , în sensul că cei 370 de asistenţi personali ai persoanelor cu handicap grav se vor cuprinde în organigrama şi Statul de funcţii pentru Serviciul Public Local de Asistenţă Socială Focşani aprobate prin Hotărârea Consiliului Local al Municipiului Focsani nr. 252/2013, cu modificările şi completările ulterioare, prin  Hotărârea Consiliului Local al Municipiului Focsani nr. 208/2014 rămânând aprobat numai numărul de  285 indemnizaţii lunare cuvenite parinţilor sau reprezentanţilor legali ai copilului cu handicap grav, adulţilor cu handicap grav ori reprezentanţilor legali ai acestora, cu exceptia celor cu handicap vizual grav.

          Art. 3.  Prezenta   hotărâre   va    fi  comunicată  de  către  Direcţia   administraţie publică locala, compartimentelor, birourilor, serviciilor si Primarului municipiului Focsani, care va asigura executarea acesteia  prin Directia administratie publica locala, Directia resurse umane si coordonare unitati subordonate, Directia economica şi Serviciul Public Local de Asistenţă Socială Focşani.
     PREŞEDINTE DE ŞEDINŢĂ,

                 Mersoiu  Ionuţ                                                  Contrasemnează,

                                                                                   SECRETARUL MUNICIPIULUI 

                                                                                                       FOCSANI

                                                                                             Corhană Eduard Marian

Municipiul Focsani, 26 februarie 2015

